Быйыл тәүге биш айҙа республикабыҙ сәнәғәтенең етештереү индексы, уҙған йылдың шул уҡ осоро менән сағыштырғанда, 101,5 процент тәшкил итте. “Башҡортостанстат”тың был күрһәткесе, тәбиғи, уртаса кимәлде сағылдыра, ғәмәлдә ағас эшкәртеү, полиграфия, транспорт саралары етештереү һәм башҡа ҡайһы бер тармаҡтар был осорҙа етештереү күләмен бер ярым тапҡырға арттырған. Шундай ауыр осорҙа ла үҫешкә өлгәшергә нимә ярҙам итә һәм хужалыҡ тармаҡтарының киләсәге нисек күҙаллана?